Virallinen lehti nro C 347 , 18/11/1996 s. 0125



A4-0310/96 Päätöslauselma esityksestä Euroopan yhteisöjen yleiseksi talousarvioksi varainhoitovuodeksi 1997 - Pääluokka III - Komissio Euroopan parlamentti, joka - ottaa huomioon EY:n perustamissopimuksen 203 artiklan, Euratomin perustamissopimuksen 177 artiklan ja EHTY:n perustamissopimuksen 78 artiklan, - ottaa huomioon komission 29. huhtikuuta 1996 päivätyn kirjeen, jolla parlamentille annetaan tiedoksi EY:n perustamissopimuksen 203 artiklan 9 kohdan mukaisesti, että enimmäismäärä, jolla muita kuin pakollisia menoja voidaan korottaa, on vuoden 1997 talousarvion osalta 4,3 %, - ottaa huomioon yhteisön omien varojen enimmäismäärän, joka vahvistettiin joulukuussa 1992 (Edinburghin Eurooppa-neuvoston päätös), - ottaa huomioon komission alustavan esityksen talousarvioksi (KOM(96)0300), - ottaa huomioon neuvoston 25. heinäkuuta 1996 vahvistaman esityksen talousarvioksi (C4-0350/96), - ottaa huomioon 28. maaliskuuta 1996 antamansa päätöslauselman vuoden 1997 talousarvion suuntaviivoista - Pääluokka III - Komissio ((EYVL C 117, 22.4.1996, s. 64)), - ottaa huomioon 28. maaliskuuta 1996 antamansa päätöslauselman komission tiedonantoluonnoksesta jäsenvaltioille: «Yhteisöaloitteita koskevan varauksen jakaminen vuoden 1999 loppuun saakka», joka koskee työllisyyden kasvua ja inhimillisten voimavarojen kehittämistä (EMPLOYMENT-INCLUSION) sekä työvoiman sopeuttamista teolliseen muutokseen (ADAPT) ((EYVL C 117, 22.4.1996, s. 75)), - ottaa huomioon 18. huhtikuuta 1996 antamansa päätöslauselman ehdotuksesta Euroopan parlamentin ja Euroopan unionin neuvoston päätökseksi rahoitusnäkymien mukauttamisesta toteuttamisedellytyksiä vastaaviksi (komission esittämä 29. lokakuuta 1993 tehdyn toimielinten välisen sopimuksen 10 kohdan mukaisesti) ((EYVL C 141, 13.5.1996, s. 175)), - ottaa huomioon nykyiset rahoitusnäkymät, jotka hyväksyttiin osana 29. lokakuuta 1993 tehtyä toimielinten välistä sopimusta talousarviota koskevasta kurinalaisuudesta ja talousarviomenettelyn parantamisesta, - ottaa huomioon 18. heinäkuuta 1996 antamansa päätöslauselman talousarviota koskevasta kurinalaisuudesta ja talousarviomenettelyn parantamisesta 29 päivänä lokakuuta 1993 tehdyn toimielinten välisen sopimuksen liitteessä II määrätystä ad hoc -menettelystä vuoden 1997 talousarvion osalta ((Istunnon pöytäkirja 18.7.1996, osa II, kohta 3)), - ottaa huomioon budjettivaliokunnan mietinnön ja muiden asianomaisten valiokuntien lausunnot (A4-0310/96), A. ottaa huomioon, että neuvoston 25. heinäkuuta 1996 tekemä talousarvioesitys on laadittu tasolle, joka vastaa 1,160 % BKTL:sta, mikä on paljon alhaisempi kuin alustavan talousarvioesityksen taso (1,204 %) ja huomattavasti alhaisempi kuin omia varoja koskevassa päätöksessä hyväksytty 1,24 %:n enimmäismäärä; ottaa huomioon, että neuvoston talousarvioesityksessä myönnetään rakenne- ja koheesiorahastoille, toimielinten välisen sopimuksen liitteenä olevien rahoitusnäkymien mukaisesti, 8,05 % enemmän maksusitoumusmäärärahoja kuin vuoden 1996 talousarviossa; B. ottaa huomioon, että vuosi 1997 on avainasemassa Euroopan integraation viemisessä eteenpäin rahaliiton avulla Euroopan unionista tehdyssä sopimuksessa sovitulla tavalla, C. katsoo, että olisi hyväksyttävä talousarvio, joka täyttää kansalaisten Euroopan unioniin asettamat odotukset, kunnioittaa 29. lokakuuta 1993 tehdyssä toimielinten välisessä sopimuksessa tehtyjä sitoumuksia ja ottaa huomioon nykyisen taloudellisen tilanteen, D. katsoo, että Euroopan talous voidaan pitää terveenä ainoastaan korkean työllisyyden, alhaisen inflaation ja kilpailukykyisen talouskasvun avulla, E. katsoo, että Euroopan unionin talousarvio on väline, jonka avulla pyritään parantamaan työllisyyttä lukuisin toimenpitein, F. katsoo, että EU:n toimielinten on pyrittävä entistä ponnekkaammin varmistamaan, että nykyisiä voimavaroja käytetään tehokkaasti, ja takaamaan, että unionin kansalaiset saavat vastinetta rahoilleen, G. katsoo, että EU:n on osoitettava toimivansa entistä tehokkaammin, demokraattisemmin ja avoimemmin; YLEISTÄ 1. Toistaa jälleen aikomuksensa hyväksyä vuonna 1997 talousarvio, joka vastaa entistä paremmin kansalaisten toiveita, luo työpaikkoja, edistää kansalaisyhteiskuntaa ja auttaa jäsenvaltioita niiden pyrkiessä saavuttamaan Euroopan unionista tehdyssä sopimuksessa asetetut lähentymisperusteet talous- ja rahaliiton toteuttamista varten; 2. Toteaa, että neuvoston tekemä rakennerahaston maksumäärärahojen 1 miljardin ecun leikkaus ei merkitse säästöjä, vaan sillä ainoastaan ennakoidaan kirjanpidollisessa mielessä yhteisön sitoumusten oletettu puuttuminen; 3. Huomauttaa, että se on vuoden 1997 talousarvion ensimmäisessä käsittelyssä tekemissään päätöksissä noudattanut edellä mainitussa 28. maaliskuuta 1996 antamassaan päätöslauselmassa esitettyjä suuntaviivoja ja erityisesti alustavia ensisijaisia tavoitteitaan: - on vahvistettava toimenpiteitä työpaikkojen luomiseksi ja taloudellisen ja sosiaalisen yhteenkuuluvuuden lisäämiseksi investoimalla infrastruktuureihin ja tutkimukseen sekä tuettava pk-yrityksiä ja inhimillisten voimavarojen kehittämistä, erityisesti toteuttamalla nuorisotyöttömyyttä ja jatkuvaa sosiaalista syrjäytymistä ehkäiseviä toimia; - on lisättävä EU:n mahdollisuuksia tehostaa ulkopolitiikkansa hallintaa erityisesti tuomalla entistä näkyvämmin esille unionin toimet entisen Jugoslavian alueella; - on otettava entistä paremmin huomioon ympäristön asettamat vaatimukset EU:n politiikkojen täytäntöönpanossa EY:n perustamissopimuksen 130 r artiklan mukaisesti; - on noudatettava naisten ja miesten tasa-arvoisen kohtelun periaatetta kaikilla politiikan pääalueilla; 4. Palauttaa mieleen 16. huhtikuuta 1996 pidetyn kolmen osapuolen vuoropuhelumenettelyn tulokset, joissa todetaan mm., että olisi tehtävä aloite pakolaispolitiikan alalla, ottaen huomioon sisäiset ja ulkoiset näkökohdat; pitää rohkaisevana tapaa, jolla komissio on vastannut tällaisen aloitteen asettamaan haasteeseen ja noudattanut ajatusta vastuun jakamisesta Euroopan unionin jäsenvaltioiden kesken; 5. Katsoo, että nykyisten rahoitusnäkymien puitteissa ei ole riittävästi rahoitusta kaikille uusille politiikoille, joista neuvosto on päättänyt rahoitusnäkymien edellisen tarkistamisen jälkeen, erityisesti niille, jotka koskevat Pohjois-Irlantia, Euroopan laajuisia verkkoja ja tutkimusta ja kehittämistä, ja katsoo, että tilanne pahenee edelleen vuonna 1998 ja 1999, ellei neuvosto suostu rahoitusnäkymien tarkistamiseen, jota komissio on ehdottanut parlamentin tukemana; 6. Panee merkille että komissio on esittänyt oikaisukirjelmän 1/97 ((10358/96 - C4-0515/96)) varainhoitoasetuksen 14 artiklan 1 kohdassa esitettyjen edellytysten mukaisesti, mutta että neuvosto ei ole tehnyt päätöstä 14 artiklan mukaisesti, ja hyväksyy sen päätöksen, että tätä oikaisukirjelmää nro ei sisällytetä talousarvioon sen ensimmäisessä käsittelyssä; 7. Katsoo, että oikaisukirjelmässä käsitelty asia ei kuulu varainhoitoasetuksen 14 artiklan toisessa kohdassa tarkoitettuihin poikkeuksellisiin tilanteisiin; 8. Toistaa kantansa, jonka mukaan tilapäistä neuvottelumenettelyä sovelletaan koko alustavaan talousarvioesitykseen - olipa se esitetty oikaisukirjelmänä tai alustavana esityksenä korjaavaksi ja täydentäväksi talousarvioksi - ja varaa itselleen mahdollisuuden pyytää tilapäisen neuvottelumenettelyn aloittamista, kun sille toimitetaan tällainen asiakirja; 9. On tarkastellut kuluvan vuoden talousarvion toteutusta päättäessään ensimmäisessä käsittelyssä tehdyistä tarkistuksista; huomauttaa, että tämän analyysin perusteella on päätetty tiukentaa määrärahojen käytön valvontaa; on merkinnyt määrärahoja varaukseen ja asettanut ehtoja näiden määrärahojen käyttöönottamiselle parantaakseen reagointia ja hallinnointia komissiossa ja lisätäkseen asioiden koordinointia pääosastojen välillä; 10. Toistaa komissiolle esittämänsä pyynnön, että se käyttäisi valtuuksiaan peruuttaa määrärahat tapauksissa, joissa tietyllä politiikan alalla on selvästi esiintynyt varojen räikeää väärinkäyttöä, käyttämällä talousarvion kurinalaisuuden toteuttamiseksi sovittuja uusia menettelyjä, sellaisena kuin ne on esitetty neuvoston päätöksen 94/729/EY ((EYVL L 293, 12.11.1994, s. 14)) 13 artiklassa; 11. Huomauttaa, että neuvoston talousarvioesityksessä, kuten ennenkin, muut kuin pakolliset menot ylittävät EY:n perustamissopimuksen 203 artiklassa määritellyn enimmäismäärän, jolla menoja voidaan korottaa, ja että parlamentti on periaatteessa edelleen valmis etsimään talousarvioon liittyviä ratkaisuja tämän lähestymistavan pohjalta; 12. Pitää valitettavana neuvoston haluttomuutta käydä parlamentin kanssa vakavaa vuoropuhelua parlamentin ja komission prioriteettien lisäksi myös neuvoston prioriteeteista sekä muista kiistanalaisista kysymyksistä ja kehottaa neuvostoa osoittamaan poliittista vastuuta ja suurempaa avoimuutta, jotta kahden budjettivallan käyttäjän välille saataisiin luotua entistä harmonisempi suhde myöskin hallitusten välisen konferenssin kannalta; TALOUSARVIOTA KOSKEVAN 25. HEINÄKUUTA 1996 PIDETYN NEUVOTTELUKOKOUKSEN TULOKSET 13. Palauttaa mieleen 25. heinäkuuta 1996 pidetyssä neuvottelukokouksessa poliittisella tasolla käydyt myönteiset ja avoimet keskustelut ja erityisesti sopimuksen siitä, että otsakkeesta 1 merkitään 62 miljoonaa ecua varauksiin, millä myönnettiin, että komissio säännönmukaisesti yliarvioi tämän otsakkeen pakolliset menot; kehottaa neuvostoa laajentamaan poliittista keskustelua parlamentin kanssa, jotta asioiden jumittuminen ja väärinkäsitykset vältettäisiin jatkossa; UNIONIN ENSISIJAISET TAVOITTEET 14. Pahoittelee, että 14. lokakuuta 1996 kokoontunut valtiovarainministerien neuvosto ECOFIN on poistanut komission ehdotuksen rahoitusnäkymien tarkistamisesta, ja estänyt näin komission, parlamentin ja useiden Euroopan huippukokousten tärkeinä pitämien asioiden rahoituksen - Irlannin rauhanprosessin, tutkimuksen ja verkostojen; muistuttaa, että, erityisesti verkostojen kohdalla, tämä lisärahoitus on ratkaisevan tärkeää hankkeiden toteuttamiselle; muistuttaa, että näiden hankkeiden toteuttaminen johtaa lukuisten työpaikkojen syntymiseen kaikissa unionin maissa; hyväksyy sen vuoksi varauksen luomisen näihin toimiin liittyviä ensisijaisia tavoitteita varten (B0-411); 15. Vahvistaa myös tukensa Irlannin molemmissa osissa sijaitsevia alueita koskevalle erityisohjelmalle; muistuttaa neuvostoa siitä, että parlamentti on toistuvasti sekä täysistunnossa tehdyissä päätöksissään että valiokuntien kautta pyytänyt, että tätä ohjelmaa varten kohdennetaan 100 miljoonan ecun lisämäärärahat rahoitusnäkymiä tarkistamalla; on sen vuoksi äänestänyt riittävästi varoja varaukseen varmistaakseen, että parlamentti äänestää toisessa käsittelyssä 100 milj. ecusta ohjelman jatkamiseksi suunnitellulla tavalla; pyytää näin ollen neuvostoa sopimaan asiasta parlamentin kanssa ennen neuvoston toista käsittelyä 19. marraskuuta 1996; 16. Panee merkille tämän ohjelman alhaisen toteutusasteen vuonna 1996; pyytää neuvostoa, komissiota ja parlamentin erikoisvaliokuntia tarkastelemaan uudelleen ohjelman kestoa ja sen rahoitusta sekä tekemään tarvittaessa aiheellisia ehdotuksia; OIKEUDELLISET PERUSTAT 17. Katsoo, että kun talousarvio on hyväksytty, sen oikeutusta ei saa asettaa kyseenalaiseksi jäsenvaltion yksipuolisilla toimilla, joilla kilpaillaan komission kanssa oikeudesta ja velvollisuudesta panna yksittäisiä budjettikohtia täytäntöön; katsoo myös, että yritykset hylätä jonkin jäsenvaltion avustus tietylle ohjelmalle tai aloitteelle loukkaavat taloudellista yhteisvastuullisuuden periaatetta, johon yhteisön talousarvio perustuu; 18. Vahvistaa 12. joulukuuta 1995 antamassaan päätöslauselmassa komission tiedonannosta budjettivallan käyttäjälle oikeudellisista perustoista ja enemmäismääristä ((EYVL C 17, 22.1.1996, s. 27)) esittämänsä kannan ja talousarvioon liittyvän päätöksensä, että kaikilla muilla merkittävillä toimilla kuin niillä, jotka kuuluvat toimielinten hallinnollisen autonomian piiriin, on oltava oikeudellinen perusta ja että yli 10 miljoonan ecun suuruiset kokeiluhankkeet tai valmistelevat toimet olisi toteutettava riittävän pitkän ajanjakson aikana, jotta niille voidaan hyväksyä oikeudellinen perusta; 19. Hyväksyy näiden tiukkojen periaatteiden soveltamisen odotettaessa sopimuksen aikaansaamista neuvoston kanssa; MENOJEN LUOKITTELU 20. Toistaa menojen luokittelua koskevan kantansa; on jo monien vuosien ajan pitänyt valitettavana neuvoston kielteistä asennetta menojen luokitteluun; tässä asiassa mikään ei ole muuttunut tuomioistuimen 7. joulukuuta 1995 tekemästä päätöksestä ja neuvoston 20. joulukuuta 1995 tekemästä sitoumuksesta huolimatta; on edelleen vakaasti sitä mieltä, että tämän ongelman ratkaisematta jättäminen vahingoittaa merkittävästi menojen demokraattista valvontaa sekä kansallisesti että Euroopan tasolla; 21. Palauttaa mieleen edellä mainitun 18. heinäkuuta 1996 antamansa päätöslauselman liitteen I, jossa budjettinimikkeet on jaettu vuoden 1997 nimikkeistön mukaisesti; panee merkille, että neuvosto ei ole vastannut vakavasti pyyntöön keskustella tästä liitteestä; YMPÄRISTÖNÄKÖKOHDAT 22. Hyväksyy päätöksen jatkaa ympäristön suojelua koskevien vaatimusten sisällyttämistä politiikkaan ja pyytää komissiota antamaan perustamissopimuksen 130 r artiklan perusteella ympäristölausuman, joka liitetään kaikkiin tarkistuksissa käsitellyistä alamomenteista rahoitettaviin huomattavan suuriin hankkeisiin; komissiota kehotetaan nyt perustamaan ympäristövaikutusten seurantayksikkö (CLIEN), johon sisältyisi ympäristöön liittyvä tilinpito ja velvollisuus perustaa Euroopan ympäristöverkko läheisessä yhteistyössä kansallisten hallintojen kanssa; pyytää, että tämän otsakkeen määrärahoista rahoitetuista ympäristönsuojelutoimenpiteistä esitetään selvitys ennen vuoden 1998 talousarvion ensimmäistä käsittelyä parlamentissa; YHTÄLÄISET MAHDOLLISUUDET: NAISTEN ETUJEN SISÄLLYTTÄMINEN YLEISPOLITIIKKAAN 23. Palauttaa mieleen asetuksen (ETY) N:o 2081/93 ((EYVL L 193, 31.7.1993, s. 5)), asetuksen (ETY) N:o 2084/93 ((EYVL L 193, 31.7.1993, s. 39)), komission tiedonannon «Naisten ja miesten yhtäläisten mahdollisuuksien sisällyttäminen yhteisön politiikkaan ja toimintaan kaikilla aloilla» (KOM(96)0067) ja tilintarkastustuomioistuimen vuosikertomuksen varainhoitovuodesta 1991 ((EYVL C 330, 15.12.1992)); päättää, että asetuksen (ETY) N:o 2081/93 7 artiklan mukaisesti unionin tärkeimpien politiikkojen yhteydessä rahoitettavien toimenpiteiden on oltava sopusoinnussa naisten ja miesten yhtäläisten oikeuksien periaatteen soveltamista koskevan yhteisön politiikan kanssa (naisten etujen sisällyttäminen yleispolitiikkaan); TUTKIMUKSET 24. On tyytyväinen aloitteeseen, jolla siirretään osa tiettyjen, politiikkoja tukevien menojen rahoittamiseen tarkoitetuista määrärahoista erityisistä budjettikohdista yleisempään budjettikohtaan; kehottaa komissiota arvioimaan näiden tukimenojen käyttöä ja käyttämään tätä mahdollisuutta entistä valikoivammin; kehottaa budjettivaliokuntaansa arvioimaan toimenpiteen tehokkuuden vuoden 1998 talousarviomenettelyä ajatellen; OTSAKE 1 25. Ottaa huomioon otsaketta 1 (maatalousmenot) koskevan tilapäisen neuvottelumenettelyn ja toteaa, että 26. lokakuuta 1995 antamansa päätöslauselman Euroopan unionin yleisestä talousarvioesityksestä varainhoitovuodelle 1996 - Pääluokka III - Komissio ((EYVL C 308, 20.11.1995, s. 116)) 10 kohdassa (EYVL C 308, 20.11.1995) esitettyjä tavoitteita ei täysin saavutettu, mutta pitää myönteisenä sitä, että periaate varauksen luomisesta otsakkeeseen 1 tunnustettiin; 26. Pitää valitettavana, että tilapäisessä neuvottelumenettelyssä ei ollut mahdollista tehdä muutoksia yksittäisiin otsakkeen 1 budjettikohtiin ja että Euroopan parlamentilla ei täten ollut mahdollisuutta asettaa ensisijaisia tavoitteita EMOTR:n tukiosastolle; vaatii, että otsakkeen 1 yksittäisiä budjettikohtia käsitellään yksityiskohtaisesti seuraavissa talousarvioon liittyvissä keskusteluissa, jotka käydään tilapäisessä neuvottelumenettelyssä 27. Toteaa, että naudanliha-alan menojen rahoitusta ei tällä hetkellä voida lopullisesti määritellä, koska BSE-taudista aiheutuvat kustannukset eivät tällä hetkellä ole laskettavissa; katsoo, että naudanliha-alan talousarvioennusteissa ei ole otettu riittävästi huomioon tämän kriisin vaikutuksia; 28. Panee merkille 25. heinäkuuta 1996 pidetyn talousarvioon liittyvän, maatalousasioita käsitelleen neuvottelukokouksen tulokset ja hyväksyy päätöksen tilapäisen neuvottelumenettelyn päättämisestä; panee kuitenkin merkille, että asioissa on vielä edistyttävä paljon niin kauan kuin neuvosto ei ole suostunut tässä asiassa todelliseen, markkinoiden kehityksen perusteella käytävään vuoropuheluun; katsoo, että naudanliha-alaa koskevissa talousarvion ennakkoarvioissa ei ole otettu riittävästi huomioon BSE-taudin synnyttämän kriisin vaikutuksia;) 29. Palauttaa mieleen, että esittäessään uuden oikaisukirjelmän komission on noudatettava varainhoitoasetuksen 14 artiklan säännöksiä ja otettava huomioon lainsäädäntävallan käyttäjän uudet tiedot, jotta mahdollistetaan todelliset neuvottelut budjettivallan käyttäjien välillä uuden tilapäisen neuvottelumenettelyn yhteydessä; OTSAKE 2 30. Ilmaisee täyden tukensa rakennerahastojen toimille, joilla tuetaan Euroopan köyhien alueiden sekä niiden alueiden, joilla on erittäin korkea työttömyysaste ja joiden teollisuus on taantumassa, taloudellista kehitystä; korostaa jälleen kerran pitävänsä kiinni rakenne- ja koheesiorahastojen rahoittamiseen liittyvistä Edinburghin Eurooppa-neuvoston tuloksista ja yhteisön aloitteista sekä aiheellisista oikeudellisista perustoista; palauttaa kuitenkin mieleen jatkuvan huolensa tiettyjen jäsenvaltioiden heikoista jakelujärjestelmistä; pahoittelee näiden rahastojen alhaista toteutusastetta niissä jäsenmaissa, joissa tulot asukasta kohden ovat suurimmat; pyytää sen vuoksi komissiota edelleen parantamaan rakennerahastojen täytäntöönpanon avoimuutta ja lisäämään ympäristötavoitteiden entistä tarkempaa huomioonottamista; kehottaa toimivaltaisia valiokuntiaan käsittelemään tätä ja ehdottamaan järjestelmää, jolla tämä alhaiseen täytäntöönpanotasoon liittyvä ongelma voidaan välttää; 31. Pyytää komissiota, siinä tapauksessa, että komission rakennerahastoille ATAE:ssa esittämiä määrärahoja vähennetään, ryhtymään vuoden 1997 talousarviota toteutettaessa sopiviin toimenpiteisiin, jotta taloudellisen ja sosiaalisen tasauksen tavoitetta ei loukata, ja ottamaan huomioon erityisesti niiden jäsenmaiden tarpeet, jotka ovat toteuttamassa rakenneohjelmiaan; 32. Hyväksyy päätöksen lisätä yhteisöaloitteiden Retex ja Rechar määrärahoja, siten kuin sen 28. maaliskuuta 1996 hyväksytyssä päätöslauselmassa esitettiin, ja noudattaa näin ollen neuvoston marraskuussa 1994 tekemää sopimusta rahoitusnäkymien rajoitetusta tarkistamisesta; Laajentumisen valmistelu 33. Pyytää komissiota tulevissa laajentumista koskevissa tiedonannoissaan tarkastelemaan ehdotuksia ohjelmaksi, joka koskee niissä maissa toteutettavia infrastruktuuritoimenpiteitä, joiden kanssa unioni on aloittamassa jäsenyysneuvottelut; tässä yhteydessä rahoituksesta huolehtivat sekä jäsenvaltiot että hakijat; OTSAKE 3 34. Panee tyytyväisenä merkille, että tänä vuonna otsakkeeseen 3 äänestetyt tarkistukset mahdollistavat varojen keskittämisen parlamentin ilmoittamiin prioriteetteihin määrärahojen todellisen uudelleenkohdentamisen kautta; Tutkimus ja teknologinen kehitys 35. Toteaa, että unionin tutkimuspyrkimyksiä ei pitäisi keskeyttää viidettä tutkimuksen ja teknologisen kehittämisen puiteohjelmaa valmisteltaessa; katsoo, että neuvosto ei ole noudattanut yhteispäätöksen henkeä neljättä puiteohjelmaa laatiessaan, koska se ei ole toteuttanut jatkotoimenpiteitä nyt sen käsiteltävänä olevan lisäyksen osalta; muistuttaa, että lisärahoitus oli etusijalla komission ja parlamentin esittämissä rahoitusnäkymien tarkistamisehdotuksissa, ja olettaa, että yhteispäätösmenettely saadaan myönteiseen päätökseen; 36. On samaa mieltä päätöksestä varmistaa laajempi avoimuus tutkimushenkilöstön hallinnossa; pyytää komissiota tekemään ehdotuksia, joiden tavoitteena on välttää päällekkäisyyttä komission muiden osastojen kanssa, jotta palattaisiin tilanteeseen, joka on varainhoitoasetuksen säännösten mukainen; Sosiaalipolitiikka 37. Hylkää päättäväisesti neuvoston päätöksen leikata sosiaalimenoja ja, joissain tapauksissa, keskeyttää niiden maksaminen; varoittaa, että tällainen asenne vain kasvattaa ihmisten epäluottamusta ja pettymyksentunteita EU:ta kohtaan; uskoo, että yhdistysten ja kansalaisjärjestöjen sosiaalialalla tekemä työ, josta EU rahoittaa osan, auttaa osaltaan kehittämään oikeudenmukaista ja tasa-arvoista eurooppalaista yhteiskuntaa; 38. Vahvistaa tukensa toimenpiteille, jotka koskevat Euroopan talouden heikkoja kohtia ja joilla rohkaistaan löytämään Euroopan laajuisia ratkaisuja opetuksen ja koulutuksen alalla; panee tyytyväisenä merkille päätöksen suunnata 25 miljoonaa ecua toimenpiteisiin työpaikkojen luomisen edistämiseksi tukemalla matalakorkoisia lainoja työpaikkoja luoville yrityksille ja myöntää 10 miljoonaa ecua aloitteelle, jossa on tarkoituksena tutkia ja edistää 'kolmannen järjestelmän' työllisyysmahdollisuuksia; pitää valitettavana sitä, että kiistellessään oikeudellisesta perustasta neuvoston jäsenet ovat hyökänneet eurooppalaisia toimenpiteitä vastaan kaikkein huonoimmassa asemassa olevilla ja sosiaalisesti syrjäytyneillä aloilla; 39. Panee tyytyväisenä merkille aloitteen luoda erityistoimenpiteitä lapsiin, nuoriin ja naisiin kohdistuvan väkivallan torjumiseksi Euroopassa väkivallan, seksuaalisen hyväksikäytön, ihmiskaupan ja muun hyväksikäytön estämisen ja niiltä suojaamisen yhteydessä; Verkot 40. Vahvistaa erittäin lujan sitoumuksensa sellaisten laajojen rajat ylittävien verkkojen kestävään toteuttamiseen, jotka tulevaisuudessa muodostavat askeleen eteenpäin sisämarkkinoiden ja yhdentyneemmän Euroopan luomisessa; 41. Panee merkille, että rajat ylittävien verkkojen oikeudelliset perustat on hyväksytty, mutta jos näille toimille ei anneta yhteisrahoitusta kansallisista talousarvioista, ne jäävät vaillinaisiksi; on edelleen huolestunut todettuaan, että jäsenvaltiot eivät ole valmiita pitämään kiinni sitoumuksestaan tarkistaa rahoitusnäkymiä ja antamaan kansallisissa talousarvioissa tarvittavia määrärahoja todellisten rajat ylittävien verkkojen toteuttamiseksi; Energia 42. On menettänyt kärsivällisyytensä neuvoston vastuuttoman asenteen vuoksi otsaketta 3 koskevan ensimmäisen käsittelyn äänestyksen osalta; on siitä syystä päättänyt asettaa 30 prosenttia tämän alan alamomenttien rahoituksesta varaukseen, kunnes kiista oikeudellisista perustoista on ratkaistu; odottaa mielenkiinnolla HVK:n päätelmiä unionin toimivallan selkeyttämiseksi tällä alalla; 43. Vahvistaa kiinnostuksensa lisätä uusiutuvien energialähteiden käyttöä; Sisämarkkinat 44. Katsoo, että uusi nimikkeistö osastossa B5-3 «Sisämarkkinat» vastaa tarvetta esittää asia luettavammin tämän unionin prioriteetin osalta; panee merkille, että eri kohdat on ryhmitelty neljään suureen lukuun, mistä seuraa osaston asianmukainen hyväksikäyttäminen ja se, että kukin kohta on yksilöity paremmin tässä uudessa luvussa; Virastot 45. Panee tyytyväisenä merkille komission kertomuksen virastojen varainhoitoasetusten yhdenmukaistamisesta ja pyytää komissiota tekemään viipymättä tarvittavia aloitteita kyseisten virastojen varainhoitoasetusten muuttamiseksi, jotta ne sisältäisivät varainhoidon valvonnan yhdenmukaistetun järjestelmän ja yksittäisten vastuuvapauden myöntämismenettelyjen näkökohtia; kehottaa budjettivaliokuntaansa tarkastelemaan virastojen kiinteistöpolitiikan ja verotusaseman vaikutusta talousarvioon; 46. Korostaa vakaata luottamustaan siihen, että Euroopan toimielinten ja virastojen keräämät tulot ovat unionin omia varoja riippumatta niiden uudelleenkäytöstä; muistuttaa komissiota sen tammikuussa 1995 tekemästä sitoumuksesta esittää budjettivallan käyttäjälle kertomus näiden tulojen ottamisesta talousarvioon vuonna 1996; Pienet ja keskisuuret yritykset 47. Korostaa sitoutumistaan aktiiviseen työpaikkoja luovia pk-yrityksiä tukevaan politiikkaan; katsoo, että niiden ottaminen mukaan yhteisöpolitiikkaan mahdollisimman tehokkaasti edellyttää sopivaa koordinointia, jonka avulla voidaan saavuttaa eri yhteisöohjelmien välisiä myönteisiä yhteisvaikutuksia; katsoo, että kustannus-hyötykriteerien ja erityisesti PO XXIII:n tekemän arvioinnin perusteella on välttämätöntä jatkaa hallinnollisia uudistuksia; Tiedotus 48. Panee tyytyväisenä merkille pyrkimykset rationalisoida ja yhtenäistää Euroopan unionin tiedotuspolitiikka, edistää toimielinten välisen järjestelmän kehittämistä ja varmistaa, että kussakin jäsenvaltiossa on Eurooppa-talo vuoteen 2000 mennessä; tunnustaa, että jatkossakin on toteutettava huomattavia pyrkimyksiä niiden eri yksiköiden tuomiseksi yhteen, jotka hoitavat tiedotuksen arvioinnin, toteutuksen ja jakelun suurimpien tiedotusvälineiden osalta;) 49. Pyytää kuitenkin komissiota ymmärtämään kiireellisen uudelleenjärjestelytarpeen, jotta saada aikaan todellista Euroopan toimielinten ja kansalaisten välistä vuoropuhelua; asettaa tämän vuoksi 50 prosenttia yleiseen tiedottamiseen myönnettävistä määrärahoista varaukseen, josta ne vapautetaan, kun komissio on tehnyt erityisiä ehdotuksia rakenteiden mukauttamiseksi, jotta saavutettaisiin parempi kustannusvaikuttavuus lyhyellä ja keskipitkällä aikavälillä, ja kun toimielinten välinen tiedotuspolitiikkaa käsittelevä neuvoa-antava työryhmä on hyväksynyt nämä toimenpiteet; 50. Kiinnittää huomiota päätökseensä korostaa kolmea merkittävää tiedotuskampanjaa: Euro, Kansalaiset etusijalla ja Rakennetaan Eurooppaa yhdessä; panee merkille kahden ensin mainitun kampanjan osalta toteutuneen kehityksen ja Euro-kampanjan erityisvaikutuksen kolme vuotta ennen EMU:n alkamista; hyväksyy päätöksen myöntää rahoitusta kuluttajien oikeuksia sisämarkkinoilla koskevan tietoisuuden lisäämiseksi Kansalaiset etusijalla - kampanjan yleisten suuntaviivojen mukaisesti, tämän kuitenkaan rajoittamatta muita kansalaisille suunnattavaa tiedotusta ja koulutusta koskevia aloitteita; on huolestunut erityisten ehdotusten puutteesta Rakennetaan Eurooppaa yhdessä -kampanjan osalta ja merkitsee 15 miljoonaa ecua yleiseen tiedotuskampanjavaraukseen odotettaessa toimielinten väliselle tiedotuspolitiikkaa käsittelevälle neuvoa-antavalle työryhmälle tehtäviä täsmällisiä ehdotuksia; Euronews 51. Panee merkille päätöksen asettaa Euronewsin vuoden 1997 rahoitus varaukseen huolimatta aiemmasta sitoumuksesta rajoittaa rahoitus jaksoon 1994-1996; pyytää, että budjettivallan käyttäjälle toimitetaan sen toiseen käsittelyyn mennessä kertomus Euronewsin toiminnasta, kustannuksista ja vaikutuksesta, jonka perusteella voidaan tehdä päätöksiä Euronewsin rahoituksen siirtämisestä vuonna 1997; OTSAKE 4 52. Palauttaa mieleen 19. syyskuuta 1996 Turkin poliittisesta tilanteesta antamansa päätöslauselman ((Istunnon pöytäkirja 19.9.1996, osa II, kohta 6)), jota pitäisi noudattaa MEDA-ohjelman toteuttamisen osalta ottaen huomioon ihmisoikeuksien ja muiden demokraattisten ehtojen kunnioittaminen osallistujamaissa; 53. Panee merkille komission julkilausuman Turkin tukemista koskevista hankkeista MEDA-ohjelman puitteissa; muistuttaa päätöksestään olla tukematta Turkissa toteutettavia hankkeita, paitsi jos niillä on humanitaarinen tarkoitusperä tai ne tukevat kansalaisyhteiskuntaa; vaatii komissiota esittämään ohjelmat, jotka se aikoo toteuttaa, Euroopan parlamentille, jonka on annettava niille hyväksyntänsä, ennen kuin niitä voidaan toteuttaa; 54. Panee tyytyväisenä merkille korjaavassa ja täydentävässä talousarviossa 1/96 ja alustavassa esityksessä vuodeksi 1997 toteutetut toimenpiteet sen mahdollistamiseksi, että merkittävät alueohjelmat, kuten PHARE, TACIS ja MEDA asetetaan suorempaan valvontaan ja että julkisia eurooppalaisia varoja käytetään tehokkaammin; pyytää komissiota toteuttamaan näiden uusien rakenteiden arvioinnin vuoden 1998 talousarviomenettelyn aikana; 55. Pitää myönteisenä päätöstä kohdentaa määrärahoja ennakolta tiibetiläisten pakolaisten hyväksi, aktiivisten kansalaisjärjestöjen Tiibetin ihmisoikeuksia edistävälle toiminnalle ja tiibetiläisten tiedonsaannin parantamiseen; 56. Vaatii, että YUTP:lle varataan erillinen luku ja että neuvosto noudattaa Euroopan unionista tehtyä sopimusta yhteisten toimien rahoittamisen osalta; toistaa vaatimuksensa YUTP:aa koskevasta toimielinten välisestä sopimuksesta, joka perustuu komissiolle annettavaan toimeksiantoon toteuttaa yhteiset toimet; vahvistaa päätöksensä vähentää YUTP:n varauksessa olevaa rahoitusta; 57. Vahvistaa tukensa Euroopan kehityspolitiikalle, joka on osoittanut arvonsa ajan mittaan ja jonka keskeisenä alullepanijana Euroopan parlamentti on ollut sekä talousarvion että tämän politiikan luomisen ja arvioinnin osalta; 58. Hyväksyy päätökset, joiden mukaan osastoon B7-3 «Yhteistyö Latinalaisen Amerikan ja Aasian kanssa» hyväksytyt määrärahat vastaavat rahoituksellisessa mielessä kiinnostusta, joka on herännyt Aasian ja Latinalaisen Amerikan uusia yhteistyösuuntauksia koskevan tiedonannon, samoin kuin tiedonannon «Euroopan unioni - Latinalainen Amerikka Yhteistyökumppanuuden vahvistamisen nykytilanne ja tulevaisuuden näkymät 1996 - 2000" myötä - niissä ennakoidaan näiden alueiden kanssa tehtävän yhteistyön lisääntyvän; toisaalta muistuttaa jälleen kerran Edinburghin Eurooppa-neuvoston ilmaisemasta välttämättömyydestä yhtenäistää EU:n ulkoista toimintaa; 59. Pyytää komissiota etsimään nykyisestä talousarviorakenteesta asianmukaisia keinoja avustaa jälleenrakennusponnisteluja Tsetseniassa; Entinen Jugoslavia 60. Korostaa sitoumustaan antaa huomattavaa rahoitustukea entisen Jugoslavian tasavaltojen uudelleenrakentamiseen ja rehabilitaatioon vuonna 1997 ja sen jälkeen; 61. Esittää tällaisten toimenpiteiden rahoittamiseksi tarkistetun talousarviorakenteen, joka perustuu parlamentin aloitteisiin vuoden 1996 talousarviossa ja jossa yksilöidään selkeämmin EU:n korotettu rahoitusosuus, mukaan lukien rahoitustuki entistä Jugoslaviaa käsittelevälle Haagin kansainväliselle tuomioistuimelle; kehottaa komissiota toteuttamaan varat sekä joustavammin että yhtenäisemmin, jotta parannetaan näiden toimintojen tehokkuutta; Jalkaväkimiinat 62. Pyytää komissiota esittämään budjettivallan käyttäjälle 31. toukokuuta 1997 mennessä kertomuksen jalkaväkimiinojen raivaamisohjelman toteutuksesta; Kalatalous 63. Panee tyytyväisenä merkille, että kalatalousalan tukitoimet (B7-800) tulevat entistä avoimemmiksi alajaottelun kautta, ja sen, että neuvosto on suostunut uuteen rakenteeseen kansainvälisiä sopimuksia, rahoituspöytäkirjoja ja kalastusjärjestöille maksettavia rahoitusosuuksia koskevien alamomenttien osalta; 64. Aikoo tarkastella komission loppuvuoden yleiseen määrärahojen siirtoon (Notenboom-menettely) liittyen tekemiä ehdotuksia lisämäärärahojen siirtämisestä, sikäli kuin budjettikohdan B7-800 kohdalla tähän tarkoitukseen myönnetyt varat osoittautuvat riittämättömiksi; tämän pitäisi kattaa menot, jotka aiheutuvat EU:n ja kolmansien maiden hyväksymistä ja allekirjoittamista kalastussopimuksista ja niihin liitetyistä pöytäkirjojoista edellyttäen, että komissio on noudattanut kansainvälisiä kalastussopimuksia koskevien talousarviotietojen paremmasta tiedottamisesta annettuja käytännesääntöjä parlamentin ehdottamalla tavalla ja että parlamentti on antanut virallisen lausuntonsa näistä sopimuksista ja pöytäkirjoista; OTSAKE 5 - Toimet hallinnon ja toteutuksen parantamiseksi 65. Panee merkille päätöksensä talousarvion suuntaviivojen noudattamisesta siten, ettei vuonna 1997 luoda uusia virkoja, lukuun ottamatta laajentumiseen liittyviä virkoja, joista on jo sovittu; uskoo, että on keskeisen tärkeää ottaa huomioon pääosastojen X ja XXIII uudelleenjärjestämistarve; pyytää pääosastojen XI (CLIEN), XIX (CONTREX) ja UCLAF:n PHARE- ja TACIS-ohjelmien työn sekä kolmannen pilarin task force - työryhmän vahvistamista, jotta valmisteltaisiin laajentumista; näiden seikkojen tulisi ohjata määrärahojen muuttamista toimiksi (TCE), laajentumista koskevia virkoja ja vaihtuvuutta sekä sisäisiä uudelleenjärjestelyjä; Toimielinten välinen yhteistyö 66. Tunnustaa, että on tarpeen luoda kaikille Euroopan kansalaisille sijainnista riippumatta mahdollisuudet saada «on line» -palveluna perusteellista tietoa Euroopan unionin tavoitteista, nykyisistä ja tulevaisuudessa täytäntöönpantavista politiikoista sekä toimielimiä koskevista asioista kehittyneiden viestintäkeinojen avulla; luo tätä tarkoitusta varten talousarvioon aiheellisen kohdan, momentin 284 «Kehittyneet televiestintäjärjestelmät»; katsoo kuitenkin, että Euroopan parlamentin ja komission olisi kehitettävä tätä toimintaa yhteistyössä; kehottaa näin ollen komissiota kehittämään tätä toimintaa toimielinten välisen yhteistyön yhteydessä ja esittämään budjettivallan käyttäjälle 31. maaliskuuta 1997 mennessä selvityksen sen täytäntöönpanoa koskevista yksityiskohdista ja liittämään siihen täydellisen rahoitusselvityksen; Eläkkeet 67. On tietoinen siitä, että yhteisön virkamiesten eläkemaksuja ei viime vuosina ole asetettu rahastoon, vaan ne on käytetty juoksevien hallintomenojen rahoittamiseen; luo uuden talousarviorakenteen, joka voisi sisältää unionin virkamiesten todella toimivan eläkerahaston, jotta entisten, nykyisten ja tulevien virkamiesten edut huomioitaisiin paremmin ja jotta vähennettäisiin unionin tulevien talousarvioiden eläketaakkaa, mikä aiheutuisi «pay-as-you- go-järjestelmän» jatkamisesta; Yhteisön hallinnolliseen talousarvioon liittyvät tukitoimet 68. On samaa mieltä päätöksestä asettaa osa komission jäsenten palkoista (A-100) varaukseen liittyen pyyntöön siitä, että budjettivallan käyttäjälle ilmoitetaan ennen vuoden 1997 talousarvion toista käsittelyä tiettyjen komission yksiköiden uudelleenjärjestelyä koskevista toimenpiteistä; 69. On samaa mieltä päätöksestä «muuttaa määrärahoja 150 toimeksi», jotta vähennetään lukuisten pääosastojen riippuvuustasoa ulkopuolisesta henkilöstöstä niiden tavoitteiden perusteella, jotka vuonna 1992 toteutetussa valikointiarvioinnissa asetettiin; pyytää, että tavoitteet ja vaatimukset arvioidaan uudelleen lähivuosien osalta, jotta voitaisiin kehittää henkilöstöpolitiikka uskottavuuden ja komission roolin parantamiseksi joustavassa rakenteessa; pyytää komissiota esittämään 31. toukokuuta 1997 mennessä kertomuksen siitä, miten sen todellisia henkilöstötarpeita voidaan arvioida säännöllisesti vuosittain; 70. Korostaa, että vuonna 1996 aloitettua luvun A-30 nimikkeistön muuttamista on jatkettava lisäämällä olemassa olevien budjettikohtien ja niiden kattamien tukien avoimuutta; panee merkille lisärahoitustarpeen valmisteltaessa Euroopan unionin osallistumista Lissabonin maailmannäyttelyyn vuonna 1998; kehottaa budjettivaliokuntaa tarkastelemaan edelleen tämän luvun nimikkeistöä ja tiettyjä toiminnallisen talousarvion kohtia sekä niiden selvitysosia ja esittämään asiasta kertomuksen 31. toukokuuta 1997 mennessä; 71. Panee tyytyväisenä merkille ensimmäiset askeleet kohti uudelleenjärjestelyjä, joiden tarkoituksena on tehdä yhteisön hallinnosta tehokkaampaa ja joustavampaa sekä kiinteistöpolitiikasta yhtenäisempää, ja toteuttaa jatkossakin toimenpiteitä tämän toiminnan tukemiseksi; Komitologia 72. Panee merkille komitologiaa koskevat komission sitoumukset, jotka se teki parlamentin neuvoteltua neuvoston ja komission kanssa; muistuttaa ehdoista, joissa määrätään, että jo sovittujen asioiden lisäksi on tapahduttava seuraavaa: (a) jotta Euroopan parlamentti pidetään ajan tasalla täytäntöönpanokomiteoiden työstä, komission on annettava parlamentin käyttöön hyvissä ajoin ennen komiteakäsittelyä hallinto- ja sääntelykomiteoiden kokousten esityslistat varustettuna selventävillä huomautuksilla; (b) komission on annettava parlamentin käyttöön hallinto- ja sääntelykomiteoiden äänestysten tulokset (puolesta, vastaan, tyhjää); (c) komissio edellyttää, että kaikki ne hallinto- ja sääntelykomiteoiden jäsenet, jotka eivät ole julkisalan virkamiehiä, allekirjoittavat vakuutuksen, että heidän jäsenyytensä kyseisessä komiteassa ei ole ristiriidassa heidän henkilökohtaisten etujensa kanssa. Jos tällainen ristiriita tulee ilmi komitean työskentelyn aikana, he ilmoittavat siitä komitean puheenjohtajalle eivätkä osallistu aiheesta käytävään keskusteluun. Komitean puheenjohtaja muistuttaa, että velvoite koskee kaikkia jäseniä; (d) jos parlamentti tai parlamentin valiokunta haluaa osallistua keskusteluun joidenkin komitean esityslistalla olevien aiheiden osalta, puheenjohtaja esittää tätä koskevan pyynnön komitealle, joka tekee asiasta päätöksen. Jos komitea ei hyväksy pyyntöä, komitean puheenjohtajan on ilmoitettava päätöksen syyt. Parlamentti saattaa haluta julkistaa nämä syyt; 73. Pyytää valiokuntiaan ottamaan huomioon uuden sopimuksen, jotta tämän alan täytäntöönpanokomiteoiden toimintaa seurattaisiin kiinteästi; kehottaa työjärjestystä käsittelevää valiokuntaansa tarkastelemaan tämän uuden sopimuksen mahdollisia vaikutuksia työjärjestykseen; 74. Päättää palata tähän asiaan sen jälkeen, kun on saatu selville hallitusten välisen konferenssin tulos avoimuuden ja julkisuuden osalta, ja ottaa sillä välin asian esille keskusteluissa neuvoston kanssa; Edustustot 75. Pyytää tarkempaa valvontaa kolmansiin maihin investoitujen varojen osalta erityisesti tarkistamalla unionin edustustojen hallintoa, ja asettaa 15 miljoonaa ecua ulkoisia edustustoja koskevaan varaukseen, josta ne vapautetaan, kun on toteutettu uusia uudelleenjärjestelyjä edustustojen kokonaismäärän maksimoimiseksi 120:een, henkilöstövoimavarojen keskittämiseksi alueille, joihin EU keskittää poliittiset ja rahoitukselliset pyrkimyksensä, yhtenäisen ulkomaanedustuksen aikaansaamiseksi, jossa rekrytointia ohjaavat unionin todelliset tarpeet ja joissa liikkuvuus päätoimipaikan ja edustustojen välillä varmistetaan yhdeksän vuoden jaksolla; MUUT ASIAT Uudelleenkäyttö 76. Muistuttaa komissiota siitä, että se käyttäisi hyväksi omien tulojen ja uudelleenkäytön suomia mahdollisuuksia laajemmalti; panee merkille lukuisat toiminnat, joiden osalta komissio voisi pyytää rahoitusosuuksia edunsaajilta; 77. Kehottaa budjettivaliokuntaa ilmoittamaan budjettikohdat, joihin komission olisi ehdotettava oikeudellista perustaa vuosittaisessa työohjelmassaan, ottaen huomioon ensimmäisen käsittelyn äänestystulos; 78. Kehottaa puhemiestään välittämään tämän päätöslauselman neuvostolle ja komissiolle.